Xarrades on-line sobre protocols i mesures d´higiene front la COVID-19 per al Comerç i l´Hostaleria
20 maig 2020

## Xarrades on-line sobre protocols i mesures d´higiene front la COVID-19 per al Comerç i l´Hostaleria20 maig 2020Última actualització: 14 juliol 2025

![](../gestion/img/tarja_2.jpg)  
  

L’àrea de Polítiques Econòmiques, Comerç i Innovació, ha organitzat dues xarrades on-line (webinar) sobre mesures d’higiene i seguretat en l’Hostaleria i el Comerç, en col·laboració amb  **Enrique Orihuel, ex conseller delegat de Betlgeux i ICSAM Consultoria i Sanitat Ambiental**, respectivament.

Així, la primera d’elles tindrà lloc el pròxim **divendres 22 de maig, a les 11 hores**, sota el títol: **"Directrius i recomanacions de Sanitat en els Servicis d'Hostaleria i Restauració - Covid 19"**. Dirigida a les empreses d'hostaleria i restauració de Gandia sobre les recomanacions i protocols d'higiene establits en el marc del COVID-19, a fi de que puguen desenvolupar la seua activitat amb les màximes garanties d'higiene i seguretat per a clients i treballadors i treballadores. La duració estimada és d’1 hora.  

_“S'hi abordaran les principals mesures de protecció front al virus, les mesures d'higiene i protecció de treballadors i clients, mesures organitzatives i recomanacions específiques per als establiments d'hostaleria i restauració”,_ ha destacat el **regidor de Polítiques Econòmiques, Comerç i Innovació, Ferran Martínez Mendoza.**

El ponent serà Enrique Orihuel Iranzo, Llicenciat en Ciències Químiques per la Universitat de València i doctor en Química per la Universitat Complutense de Madrid. Ex - Conseller delegat de l'empresa Betelgeux. La inscripció és gratuïta: **[https://bit.ly/Cov19Hostaleria](https://bit.ly/Cov19Hostaleria)**

La segon xarrada on-line tractarà sobre el **"Protocol i Guia de Bones Pràctiques dirigides al Comerç- Pla d'Acció Covid-19"**. L'Ajuntament de Gandia junt amb la col·laboració d'ICSAM Consultoria i Sanitat Ambiental ha organitzat un webminar per a ajudar a fer que els comerços de Gandia complisquen amb els protocols marcats pel Ministeri d'Indústria, Comerç i el Ministeri de Sanitat en la seua lluita contra la COVID-19, perquè la seua activitat s'hi exercisca amb les màximes garanties d'higiene i seguretat per a clients i treballadors. Serà el **dilluns 25 de maig, a les 15 h**. I tindrà una duració aproximada d’1 hora.

_“S’hi tractaran temes com les mesures de protecció front al virus, mesures d'higiene i protecció de treballadors i clients, mesures organitzatives, recomanacions específiques per als establiments ubicats en centres comercials, així com les especificacions per a sectors com l'alimentació, tèxtil, calçat, joieries, rellotgeries, tecnologies, culturals, del moble, gasolineres, botigues de venda de ceràmica, venda de cuines, de reformes, etc”._

El ponent serà **Joan Pere Pastor Ivars**, Enginyer Tècnic en Indústries Alimentàries i Llicenciat en Ciència i Tecnologia d'Aliments per la UPV. Màster superior en Prevenció en Higiene Industrial pel Col·legi Oficial d'Enginyers. Director Tècnic d'ICSAM Consultoria i Sanitat Ambiental. La inscripció és gratuïta: **[https://bit.ly/Cov19Comerç](https://bit.ly/Cov19Comerç)**

[Documentos adjuntos](../gestion/documentos/tarja_2.jpg)